El alquimista Cormelius: Hora de fer maletes\nHora de fer maletes\nJa sols queda una setmana per a que finalitze el període de pràctiques. Això si, encara em quedaré fins al dilluns 27 per a rematar tot allò que calga.\nQuasi no em crec que haja passat tot l'estiu a Dinamarca. Si soc sincer, que ràpid passal'estiu. Supose que serà senyal de que e aprofitat el temps.\nI es que durant 3 mesos e conegut no sols part d'un país sinó gent de molts altres, e aconseguit adentrarme en el món de la catàlisi i reconèixer que el meu Anglès no es perfecte i tal volta tinc que millorar-lo quan torne a casa.\nEs complicat quadrar al cap tots el records amb els que marxe i probablement al tornar a casa i tindre converses amb molta gent cada volta conte unes coses.\nEn l'últim mes, des de que vaig escriure, les coses no han canviat molt. A la feina estic redactant la memòria final sobre el projecte que vaig realitzar. E acabat molt content amb la feina feta ja que m'ha permès conèixer amb un poc més de profunditat el món de la catàlisi, de l'investigació a nivell industrial, del treball en equip i disseny de projectes i sobretot metodologies de treball.\nPerò com no tot es feina en aquest temps també e sortit de festa per la ciutat, des d'una discoteca moderna del centre fins a un bar de cocktails mexicans passant per un garito de nom "perillós" en alemany.\nE intensificat les meves carreres i ja soc capaç de córrer més de 50 minuts (tot un rècord per a mi) i crec que aquest hivern em faré l'ànim de participar en alguna cursa popular però de les curtetes.\nEl temps ja no acompanya i els dies son freds i grisos. Plou el que no està escrit i les treves son de escassos 15 minuts.\nTotal un canvi més que indica que l'estiu s'acaba i que toca tornar a casa.\nLa pregunta es? segueix escrivint el blog quan torne a casa?\nPublicado por Paco Corma en 21:09\npues nada chato en nada estas x aqui y ya quedamos para q cuentes todas esas maravillosas experiencias 1 abrazo y lo dicho nos vemos pronto\nAmat 21 de septiembre de 2010, 22:57\nHome, un gran nom com Cormelius no es pot desaprofitar, aixina que a continuar escrivint!!\nI a començar esmorzars populars i dinars de tupperware, i les cues de mitja hora, i els tuppers aliens per calfar, i les xarraes i les divagacionsi tot això i allò, que ja toca!\nAnónimo 28 de septiembre de 2010, 22:37\nSí, ara sóc jo la que està fora i tinc que continuar tenint notícies.\nPer cert, ja he arribat a Mainz, ho vaig fer ahir per la nit i ja m'he pegat alguna volteta. Dia gris i plutja suau i un fred que pela tomates!\nLo dit, a continuar escrivint.


Compte amb els virus de ràpida solució! GainesvilleComputer.com\nJo ho veig cada tardor, una empresa de reparació d'equip nou comença a oferir els seus serveis en un àmbit estranyament similar a GainesvilleComputer.com. Tant si estan tractant de "Prendre prestat’ la nostra bona reputació, o simplement buscant un nom de domini molt llarg que mai ho sabrem amb certesa. What I do know is this: una infecció pel virus poques vegades es pot eliminar per complet en qüestió d'hores.\nSegur, un sol virus pot ser eliminat ràpidament d'un ordinador, però molt, molt pocs ordinadors estan infectats amb només un sol virus.\nMolts fly-by-nit tallers de reparació d'equip estan contents d'anar al seu dormitori, llar o negoci, mostren que el virus es troba en 10 minuts i truqui a realitzar el treball. Després, dues setmanes després que els està trucant de nou per una altra visita perquè el seu equip va ser infectat de nou.\nAclariment i la repetició.\nSi bé poden eliminar un virus en “entre 1 i 4 hores” és molt estrany que una revisió de virus complet es pot completar en poc temps que. Segur, pot executar una eina automatitzada, trobar un virus i eliminar-, però què passa amb la resta dels virus, troians i malware causant de la infecció subjacent?\nEntenem que vostè vol que el seu equip va tornar ràpidament, però no deixarem de perdre temps anant i venint de casa a comprar equip per a la mateixa infecció. No és just per a tu!\nNosaltres no li garanteix un ordinador lliure de virus en menys de quatre hores, i no tractar d'eliminar un virus de $25 i enviar en el seu camí.\nEl que fem és comprovar acuradament la màquina mitjançant múltiples mètodes per assegurar-se que el seu equip està completament lliure de malware, spyware, troians, badware, adware, virus, extortion ware and much more. Llavors s'endureixen seu equip amb les mesures preventives eficaces per ajudar a protegir en el futur.\nPodria portar tota la nit en lloc d'una hora, però quan es fan els clients satisfets que hem de tenir veritablement PC lliure de virus.


What's Opera, Doc? - Viquipèdia, l'enciclopèdia lliure\nWhat's Opera, Doc? és un curtmetratge d'animació de la sèrie Merrie Melodies de Warner Bros dirigit per Chuck Jones, on Elmer Fudd persegueix a Bugs Bunny en una paròdia de sis minuts de les òperes de Richard Wagner, particularment Der Ring des Nibelungen. Va ser estrenat el 6 de juliol de 1957. Mel Blanc i Arthur Q. Bryan fan les veus, incloent el cant. El curtmetratge també és conegut com a Kill the Wabbit a causa de la línia que diu Elmer en la cançó La Cavalcada de les Valquíries.\nEs mostra la silueta d'un poderós víking daurat controlant una tempesta elèctrica, que resulta ser Elmer Fudd (com el semidéu Siegfried). Elmer canta la seva famosa frase (en un estil clàssic), abans d'arribar al forat de Bugs Bunny. Bugs observa com Elmer ataca amb una llança el seu forat cridant "Kill the wabbit!" ("Matar el conill!"). Bugs canta la seva frase distintiva com en una òpera abans que comenci la persecució (Elmer demostra al conill els poders de la seva llança i casc).\nl'obertura de Der fliegende Holländer - escena inicial\nLa cavalcada de les valquíries de Die Walküre - Kill the wabbit\nLa crida de Siegfried - O mighty warrior of great fighting stock\nBeck, Jerry i Friedwald, Will (1989): Looney Tunes and Merrie Melodies: A Complete Illustrated Guide to the Warner Bros. Cartoons.\nWhat's Opera Doc? a Internet Movie Database (anglès)\nPiker's Peak Curtmetratges de Bugs Bunny\nObtingut de «https://ca.wikipedia.org/w/index.php?title=What%27s_Opera,_Doc%3F&oldid=19729329»\nLa pàgina va ser modificada per darrera vegada el 9 març 2018 a les 14:08.


Projecció, personalitat i creativitat assegurada | FCBarcelona.cat\nProjecció, personalitat i creativitat assegurada\nThiago: Projecció, personalitat i creativitat assegurada\nThiago Alcántara s’ha refermat en el recent Europeu sub-21 com un dels centrecampistes amb més futur del continent. Abans, havia ensenyat la seva màgia amb el primer equip i en les categories inferiors del Barça.\nNomés té 20 anys, però ja fa temps que se’l considera la nova perla de la Masia. Thiago Alcántara , el fill de Mazinho, va aterrar al planter del Barça el 2005, com a Cadet B, i des de llavors ha tingut una progressió meteòrica. Virtuós tècnicament i ambiciós, va ser un puntal del Cadet A i del Juvenil A abans d’arribar al filial, on va coincidir amb Guardiola i Luis Enrique de tècnics.\nCada cop més pes al primer equip\nThiago va debutar amb el primer equip el 2007, en edat juvenil, en un compromís de Copa Catalunya contra el Girona. Tot i que el seu lloc era el filial, dos anys més tard s’estrenava a la Lliga al camp del Mallorca. Però no és fins aquesta temporada que Thiago s’erigeix en un fix en els entrenaments del primer equip i participa en dotze partits de Lliga, en què marca dos gols. Al mateix temps, ha contribuït a la millor campanya de la història del Barça B a Segona A.\nAixí doncs, la Ciutat Esportiva, el Miniestadi i el Camp Nou ja han pogut gaudir de la màgia descomunal de l’hispano-brasiler. El seu futbol és molt vistós (és habitual veure’l tocar l’esfèrica amb l’exterior del peu o fer passades sense mirar). Acostuma a jugar en el doble pivot i amb la pilota als peus és elegant, desequilibrant i precís. Gràcies al seu atreviment i visió de joc realitza assistències increïbles. A més, té arribada a l’àrea, xut i gol.\nSensació de l’Europeu\nMés enllà del rendiment ofert al Barça, Thiago Alcántara ha brillat en les categories inferiors de la selecció espanyola. Especialment lluïda ha estat la seva actuació en l’últim Europeu sub-21. El centrecampista ha estat el líder del combinat dirigit per Luis Milla que s’ha proclamat campió continental i en la final va marcar un gol genial de falta. El blaugrana va ser escollit en l'onze ideal del torneig.


Entendria que diguessin que sóc un fill de puta (6ª. part, avui ho explico) | Els Tretze Jutges\n← Entendria que diguessin que sóc un fill de puta (5ª. part, tot coent la part concloent. I que Déu ens agafi confessats!)\nCarta oberta a Catalunya Ràdio (1a. part) →\nPublicat el 20 de juny de 2018 per Joan Carles Mestres\nJo ja no perdré més temps en llargues disquisicions i imprecacions a qui no es mereix, com a persona, no ja una salutació, sinó ni una trista menció en aquest bloc; menys paraules, fora bromes, sols del que cregui i més fets. Serveixi com a preparació d’un comiat generalista, ara em centraré en el meu tema, sense ser-ne un especialista, però han estat 9 anys de presó i uns quants més de cocció i per alguna raó el bloc es diu com es diu. Però si no em dispersaré més és més aviat pel que he vist i llegit.\nTot pensant a apaivagar la pressió de les xarxes en contra del nostre President, vaig entrar a presentar les meves diatribes contra l’Arrimadas. Si reconeixia haver-li dit de tot menys maca i acaba instant-la amb un «maca, ara denuncia’m!», implícitament estava reconeixent que qualsevol injúria que se’m pogués imputar podria ser considerada jurídicament vàlida (per a un jutge tant li fa, com si vols mostrar-li vídeos dels fets, explicava jo quan comentava la història que em va dur al procés, i ves, el temps ho corroborà, sols calgué veure el que mostrava el sergent dels ‘picolets’ d’Altsasu després d’una baralla on van estar a punt de morir no sé quants d’ells i llurs parelles; parelles personals, no laborals, no pretén ser un acudit).\nAixí amainaria qualsevol exabrupte en contra del nostre President. Santa innocència!, fins i tot en això), jo, que sóc de la ceba, havia descobert la sopa d’all! Esparverat, corprès i garratibat vaig quedar quan vaig entrar a donar un cop d’ull a les xarxes socials! Quanta misèria humana que s’arrossega per aquests mons internàutics, quin personal!\nEm deixaré doncs de mots, precs i invectives, com deia, i em centraré en els fets, en els del meu cas, els plets, llurs conseqüències, 9 anys segrestat i, si pot ser, de forma irònica i amena. Parlaré dels jutges i de les seves misèries. Prop de Vidrà, els catalans tenim el Coll de Llera de Massa, originàriament de «Hi era de massa», fent referència a un jutge despòtic i tirà que va ser ajusticiat per la població. I no ho dic pel penós jutge aquell, que tenia una Maza en el cognom compost, aquest ja no hi és de massa. Cria malves.\nNo per res més o no per res, com em recordava la fiscal aquella!, Magaldi crec que es deia (i que semblava una sòsia de la que era la dona del veí que provocà que acabés a la presó, el veí, no la dona; que m’atacà un parell de cops i denuncià uns quants més), que mirava desafiant uns manifestants amb un posat xulesc de ‘xulapa’ madrilenya i després diria en una cort (i no de porcs, entenguem-nos) que es va sentir atemorida com no se n’havia sentit mai en la seva vida, vida per la qual va arribar a patir.\nCom cantaria en Llach, parlaré de les lleis (…que han fet del nostre cos tan grollera mentida –diu la cançó). No dels aspectes que m’han corprès sinó dels que m’han pres (9 anys de vida com a pres, que no com a ciutadà feliç i orgullós). I encara hi ha gent a qui els ofèn fins el color groc. Doncs a mi m’ofèn, i molt, el tros de bandera que tenen a la plaça que en diuen de Colón, Colom en l’idioma original; però respecto la seva llibertat d’expressió.\nI m’ofèn pel que implica, per tot el mal que ens ha fet l’estat espanyol a tots els catalans i compatriotes de països germans al llarg de tants segles, però no els posaré mai cap querella per la bandereta (ves per on, vermella i GROGA com la nostra, però no casualitat, atès que ens la copiaren de les que duien els vaixells catalans, amb barres de sang sobre fons daurat; com copiaren l’himne d’una marxa prussiana …no sé qui té més arguments a favor de ser nació …però bé, he dit que no m’estendria; bandera groga i ‘rossa’ que cantaria La Trinca), clar que, a part d’estar en el seu dret, també he de reconèixer que estan en el seu país. I, la veritat, ja s’ho faran.\nCom a la wikipèdia que vaig poder ‘gaudir’ el darrer any que vaig ser a Brians (però que, tanmateix, em va servir per tenir fins a 4 arguments per demostrar que la seva Constitució ja no és que sigui il·legítima, és que és il·legal). A la wikipèdia espanyola i espanyolitzada que España ens va dur al mòdul (aclariment: España era el nom del director del Centre, així que no se’m pot criticar ni ironia en l’ortografia) podia llegir-hi: «El monasterio de Santas Cruces en la comarca del Alto Campo», que crec ja haver comentat que em sonava a Palència. Tant se val, que diguin el que vulguin, la ignorància és el seu problema. Ara, ja he esmenat un parell de detalls a la viquipèdia en català (d’alguna mala mà que mentia en un tema que ni en la wikipèdia en espanyol apareixia tergiversat).\nNo, avui, a part de ser breu, no parlaré de cap d’aquests temes ni personatges, no, avui parlaré d’en Carrizosa, quina cosa! [Escrit això el dia dels fets que citaré]. Més que suficient. I així acabaré amb tanta ‘politiporqueria’. Segur que tothom pensarà que em ficaré amb la seva pinta, que molts pensaran que diré que segur que de petit era l’ase de tots els cops al pati del col·legi i això li ha creat tals traumes que sol se sent realitzat mirant de disparant contra tot allò que ensuma a català, de tan fet pols que està (com més d’1 i més de 2 en el seu partit). Potser sí, potser molts o tothom ho pensarà però, malgrat el dit, no faré mai burla o mofa ni m’aprofitaré d’un físic més o menys desgraciat o poc agraït ni per justificar accions incomprensibles des d’una altra perspectiva. No, no ho faré encara que estigi convençut que tant d’odi no deu tenir cap altra explicació.\nEl que sí explicaré serà una metàfora. Imaginem un cas invers, evidentment no podem preveure una dictadura catalana a Espanya amb una ‘taronjafòbia’ tan brutal per la qual el color taronja estigués prohibit, malgrat el perjudici a tots els productors de taronges i mandarines, des del Baix Ebre fins a la desembocadura del Segura, o que fiquéssim els demòcrates espanyols a la presó, imaginem, amb molta imaginació però suposem-ho, que un dels seus parlamentaris, per un desgraciat accident rebés un tret mortal d’un policia de dit o gallet fàcil. Naturalment, per tractar-se d’un representant de l’autoritat, no hi hauria ni presó ni indemnització.\nPer aquelles coses, com a homenatge a la seva memòria, imaginem que al Carrizosa se li acudís posar un llaç de qualsevol color, no faig distinció, taronja o rosa, al seu escó. Al seu, no compliquem la cosa. Imaginem aleshores que un membre del govern li tragués el llaç de l’escó, que el Parlament no estava per a orgues, que per a records ja tenim els CD’s (i si parlés anglès, el Carrizosa fins li trobaria un doble sentit). He dit que seria breu i ho seré.\nJo seria el primer a defensar el dret del Carrizosa o qualsevol partit a posar un llaç o crespó al seu escó, per respecte al mort, o, tampoc cal dramatitzar, empresonat, investigat impunement o exiliat. El primer, i ho defensaria aferrissadament. És més, si fes el contrari i els hi tragués, entendria que em diguessin que era un miserable, un execrable, responsable d’un acte covard i d’una conducta totalment reprovable, un tipus llefiscós, bavós i fastigós, pitjor que un gos, que un porc i que una cort sencera de garrins, entendria que em diguessin que sóc un malparit, un mal nascut, un fill de mala mare o de mare de vida alegre o dissoluta; entendria que diguessin que sóc un fill de puta. És més, es quedarien curts.


Reapareixen les antigues vies del tramvia que circulava per l’Avinguda de Maria Cristina. - Passejant València amb ulls curiosos\nCuriositats passejant per València Reapareixen les antigues vies del tramvia que circulava per l’Avinguda de Maria...\nValència és com una ceba. Conforme li vas traient capes, van apareguent restes arqueològiques cada vegada més antigues. Excavar en la seua superficie és com fer un viatge en el temps.\nL’engrossiment de la capa de sól com a consequéncia del llim dipositat per les avingudes històriques del riu Túria, i les diferents reurbanitzacions escomeses a la ciutat al llarg de la seua història, han fet que el sòl de la ciutat “creixe” i vaja soterrant, cada volta a més profunditat, les restes del seu passat.\nLa renovació de la xarxa d’aigua potable que s’està realitzant a l’entorn de la plaça del Mercat a hores d’ara, des de fa unes poques setmanes, s’ha iniciat a l’Av. de Maria Cristina. La rasa oberta en superfície per allotjar la nova tuberia arterial de 400 mm. de diàmetre ha tret a la llum restes de calçada i de paviments antics.\nJust en aquesta zona es trobava edificat en temps pretèrits un dels les convents històrics de la ciutat, el de la Mercè, enderrocat arran de les desarmotitzacions eclesiátiques dutes a terme a Espanya durant el segle XIX. I també es trobava ací l’antic cementeri parroquial de l’església de Sant Martin, el major intraurbà que tenia la ciutat, fins a la seua desaparició a principis d’aquell segle.\nPlànol del pare Tosca de principis del segle XVIII. Encerclada en roig l’àrea que correspon a l’actual Av. Maria Cristina, on es veu com el seu espai actual estava ocupat en part pel convent de la Mercè i l’antic cementeri de Sant Martín.\nLes desaparicions del convent i del cementeri, a mitjans del segle XIX, va provocar la reurbanització de la zona. Per tant, és possible que les restes arqueològiques que estan apareixent ara corresponguen a ells, o a les construccions que es van edificar posteriorment en aquest indret després de la seua desaparició. Estem a l’espera de què els arqueòlegs municipals facen el seu dictamen.\nRestes aparegudes a la rasa oberta a l’Av. Maria Cristina (foto LP).\nPaviment antic aparegut a la rasa oberta a l’Avinguda de Maria Cristina (foto SIAM).\nLa Av. Maria Cristina, tal com la coneixem actualment, és fruit de les reformes urbanes realitzades sent alcalde de la ciutat Carles Sousa i Alvárez, Marquès de Sotelo. Fins llavors aquesta part de la ciutat la formaven un conglomerat de xicotets carrers amb un traçat heredat de l’època medieval: la plaça de Caixers, el carrer de Matalassers, el de la font dels Porxets, entre d’altres.\nL’any 1928 el govern municipal va decidir l’obertura d’aquesta avinguda per “dotar el Mercat d’una via ampla que enllaçe fàcilment els dos grans nuclis de població“, projecte que va ser executat per Javier Goerlich, a l’igual que altres reformes urbanes de l’època. Va ser inaugurada a principis de 1931.\nA partir d’aquell moment començà a circular per la nova avinguda en els dos sentits la línia 7 del tramvia, inicialment fent el trajecte Russafa-Excorxador, i a partir de 1939 Russafa-Mislata. En 1946 començà també a circular la línia 10, que anava des de la Gran Vía de Ferran el Catòlic fins a la llavors anomenada Plaça del Caudillo. Fins a l’any 1964, en què la línia de tramvia desaparegué per ser substituïda per la d’autobusos.\nDoncs bé, els rails d’aquells tramvies urbans han aflorat també ara en obrir-se l’esmentada rasa, lògicament a una profunditat molt inferior que les anteriors restes, en ésser molts més recents.\nAcí podeu veure una fotografia dels rails i d’aquells tramvies que circulaven per aquesta avinguda:\nFotografia de l’Av. de Maria Cristina dels anys 1950, on s’observa un tramvia circulant per ella.\nI unes altres dels rails que han aflorat a hores d’ara:\nRails de l’antic tramvia que circulava per l’Avinguda Maria Cristina (fotografies pròpies).\nArticle anteriorLa curiosa història de la falsa façana adjunta a El Corte Inglés.\nArticle següentValència, una ciutat sense memòria.\nLast 7 Days Visits: 18.787\nLast 30 Days Visits: 49.939\nTotal Visits: 731.191\nTotal Visitors: 381.389


Per fer-s’ho mirar | Sergi de Juan | barcelona | Barça | L'Esportiu de Catalunya\nPer fer-s’ho mirar Per fer-s’ho mirar Per fer-s’ho mirar Per fer-s’ho mirar + Per fer-s’ho mirar E-mail\nGriezmann a Granada EFE.\nMessi, a la banqueta del camp del Granada EFE.\nRakitic i Sergi Roberto EFE.\nValverde, un dels assenyalats pel fluix inici del Barça EFE.\nPer fer-s’ho mirar Per fer-s’ho mirar Per fer-s’ho mirar Per fer-s’ho mirar Per fer-s’ho mirar E-mail\nEl Barça de Valverde no carbura lluny del Camp Nou. I la cosa ja comença a ser preocupant. Ho sustenten les estadístiques però sobretot les sensacions que transmet l’equip quan ha d’afrontar compromisos fora de casa. El problema s’arrossega des de la temporada passada, perquè per trobar l’últim triomf a domicili ens hem de remuntar al 23 d’abril passat, en el partit contra l’Alavés. Des d’aleshores, el Barça ha disputat vuit partits a fora, amb un balanç de quatre derrotes i quatre empats. I el més greu de tot plegat és que l’equip no sembla que hagi après dels errors de la temporada passada. No s’ha fet net.\nLa derrota d’Anfield va ser gravíssima perquè l’equip es va veure completament superat, i també en la final de la copa contra el València, però el que s’està veient aquesta temporada encara és pitjor. Els duels a Bilbao, Pamplona i Granada ens han ensenyat un equip sense ànima i amb molt pocs arguments. Fràgil en defensa i completament inoperant en atac. Un equip sense capacitat de reacció que ha firmat un dels pitjors inicis a domicili en la història del club. De fet, feia 25 anys que el Barça no guanyava en les seves tres primeres sortides. Va ser en la temporada 1994/1995, en què va perdre a Gijón contra l’Sporting (2-1), va empatar a 0 contra l’Espanyol en el derbi i va tornar a perdre contra el Saragossa (2-1). Aquesta temporada els números són encara més tristos. Derrota a San Mamés contra l’Athletic per 1 a 0, empat a 2 contra l’Osasuna a El Sadar i derrota per 2 a 0 contra el Granada.\nMalgrat que Valverde va assegurar que desconeixia la dada, el Barça va marxar de Granada igualat amb el Betis com l’equip més golejat de la lliga, amb nou gols en contra. Cinc d’aquests els ha rebut en els partits de fora de casa. Els blaugrana, però, ni defensen ni ataquen bé. El problema, per tant, és global i afecta la part defensiva i l’ofensiva. I si falles a les dues àrees, la cosa ja és extremadament greu. Els de Valverde es van quedar sense marcar a Bilbao i també a Granada, i en la Champions també al camp del Borussia Dortmund. El que fa feredat, però, és l’estadística d’ocasions creades. En aquests primers partits fora de casa el Barça, un equip que sempre vol atacar i que al Camp Nou ha firmat dues golejades al Betis i al València, només ha estat capaç de rematar entre els tres pals vuit vegades. Això fa una mitjana de dues rematades entre els tres pals. Un bagatge pobríssim per a un equip que té jugadors com Griezmann, Luis Suárez o Messi, malgrat que aquest últim només ha pogut jugar un parell d’estones en la Champions i contra el Granada.\nLes estadístiques són pèssimes i expliquen aquests 7 punts de 15 possibles. És urgent una reacció immediata.\nde mitjana a fora\nValverde, incapaç de fer reaccionar l’equip\nEl Barça de Granada va ser un equip sense ànima, sense capacitat de reacció. Un equip que anava completament a la deriva. Situacions similars a les viscudes en temporades anteriors en partits fora de casa, i en especial a Europa, amb els partits de Roma i Liverpool com a màxims exponents. Aquesta temporada el tècnic no s’ha casat tant amb les vaques sagrades i està fent canvis en l’equip des de l’inici, però pel que sembla no sap tocar la tecla per dotar d’energia l’equip, que juga sense esma. Tàcticament l’equip tampoc sembla gaire ben treballat, perquè hi ha moltíssims dèficits a l’hora de defensar, a l’hora de pressionar i a l’hora d’atacar. En bona part l’actitud intervé perquè tot surti bé, però també ha d’existir un treball previ. I aquest sembla que no s’està fent bé.\nAlguns directius ja tenien dubtes sobre si Valverde seria capaç de redreçar l’equip després de les dues ensopegades europees consecutives, però Josep Maria Bartomeu va decidir renovar-li la confiança gràcies a les dues lligues aconseguides i que el vestidor també està amb ell. Però les veus crítiques dins el club es faran cada cop més fortes si el grup no fa un cop de timó per redreçar la situació. El crèdit de Valverde no és etern.\nMala planificació i difícil encaix de Griezmann\nLa planificació esportiva d’aquesta temporada no ha estat de les millors, malgrat que Valverde està satisfet amb el fet de tenir una plantilla de 21 futbolistes. El grup està descompensat perquè hi ha moltíssims migcampistes i només dos centrals en els quals el tècnic sembla confiar, Piqué i Lenglet. Umtiti està repetint els problemes físics de cada temporada i a Todibo encara el veuen verd des del cos tècnic. El club volia De Ligt però aquest es va acabar escapant per anar a la Juventus de Torí i s’ha estat massa pendent de Neymar en les últimes setmanes del mercat. Això ha desmotivat alguns jugadors el nom dels quals va sonar per entrar en l’operació amb el PSG.\nTambé és preocupant el rendiment del gran fitxatge d’aquest estiu, Antoine Griezmann. Tret del dia del Betis –dos gols– i contra el València, les seves actuacions han estat decebedores. Sense Messi i Luis Suárez, va actuar com a davanter de referència però ara ho farà, en principi, partint des de l’esquerra. En aquesta posició amb prou feines ha participat en el joc –42 intervencions a Granada, on no va xutar–. Quan va actuar per la dreta en el 4-2-3-1 va tenir una mica més de protagonisme però igualment del tot insuficient. Els companys no acaben de trobar-lo sobre la gespa malgrat que la seva actitud i dedicació en aquests primers partits és absoluta. A Bilbao només va rematar un cop i a Pamplona no ho va fer.\nBaixes de jugadors de pes\nUna de les causes que expliquen aquest mal inici de temporada també pot tenir a veure amb el fet que hi ha hagut baixes importants, en especial la de Leo Messi. El jugador argentí encara no ha pogut ser titular en cap partit aquesta temporada i només ha jugat un parell d’estonetes, al camp del Borussia Dortmund i a Granada. Messi és el jugador més decisiu i el joc de l’equip dels últims anys gira al seu voltant. Sense ell, el Barça ha perdut capacitat intimidatòria i també capacitat de desequilibri. Al mateix temps, però, també es va lesionar Luis Suárez, un altre futbolista de pes dins l’equip. L’uruguaià va reaparèixer amb dos gols contra el València al Camp Nou, però fora de casa el seu rendiment és molt fluix. A Granada només va intervenir en 22 ocasions en 90 minuts i només va xutar un cop entre els tres pals. I ara també s’ha lesionat Alba.\nPer si això no fos prou, Dembélé també es va lesionar, encara que ja és a punt de tornar. La notícia més positiva d’aquestes absències és que els seus substituts, Ansu Fati i Carles Pérez, ho han fet bé i han demostrat que se’ls pot tenir en compte per si tornen a sorgir problemes. De fet, el rendiment d’Ansu, de 16 anys, ha meravellat tothom.\nMala pretemporada i jugadors en baixa forma\nLa pretemporada que ha fet el Barça aquest estiu li està passant factura en aquest inici de campionat. Dues gires, pel Japó i pels Estats Units, que han provocat que s’hagin fet pocs entrenaments i que alguns jugadors encara no hagin agafat un bon estat de forma en aquest punt del campionat. Es poden comptar amb els dits d’una mà els futbolistes que estan a un nivell òptim en aquests moments. El Barça té problemes als laterals perquè Semedo no està demostrant que se’l consideri intransferible; Jordi Alba, ara lesionat, tampoc havia començat excessivament bé, i Junior Firpo ha quedat assenyalat en el seu primer partit de titular. Piqué és un dièsel i necessita més temps per agafar el millor to físic, i Lenglet també. Al mig del camp, Rakitic amb prou feines ha jugat, i li pot haver pesat l’estiu que ha viscut, i Sergi Roberto està desconegut precisament en la posició en què li agrada jugar. Busquets, com Piqué, sempre necessita temps i estar acompanyat de bons escuders. Quan ha jugat amb De Jong i Arthur al costat és quan millor ha estat. El migcampista brasiler també ha necessitat temps.\nAl davant, Griezmann no està del tot fi, però més que per estat de forma és per encaix dins l’equip, mentre que Messi, Luis Suárez i Dembélé necessitaran més temps per acabar d’agafar la forma després d’un estiu en què els dos primers han disputat la copa Amèrica i han tingut lesions musculars.\nL'Esportiu. Nacional 23-09-2019, Pàgina 2\nL'Esportiu. Girona 23-09-2019, Pàgina 8


Espectacular inici de la XXIV Lliga Professional d’Escala i Corda - PilotaViu\nEspectacular inici de la XXIV Lliga Professional d’Escala i Corda\nDivendres, 21 de novembre de 2014 - 23:00h\nLeón, Pere i Carlos guanyen 60-55 Miguel i Raül en un gran inici de la Lliga Professional d’Escala i Corda.\nAquesta vesprada a Genovés ha començat la lliga professional d’escala i corda, i hi ha que veure de quina manera ho ha fet; amb una partida espectacular iguals a 55, en la que s’han enfrontat Miguel i Raül (Ajuntament de València) contra León, Pere i Carlos (Ajuntament de Pedreguer- más y más)\nEl trinquet ha reflectit un bon ambient, en part gràcies a que abans de la partida s’ha realitzat un homenatge a Àlvaro al museu i la presentació dels 8 equips participants al mateix trinquet.\nPresentació dels 8 equips protaginistes de la Lliga 2014-2015. Fotografia: F.P.V\nL’equip de León ha guanyat la davallada i a triat anar al dau, però per contra quan ha començat la partida els jocs anaven caient més fàcilment a favor de l’equip que estava al rest. Així amb continues igualades i un joc de gran qualitat, s’ha arribat a la igualada a 40. En eixe moment el trio ha tret dos jocs seguits i s’ha avançat 50-40, semblava que la cosa estava clara però la parella ha aconseguit igualar a 50, els blaus s’han tornat a avançar i han passat al rest, des d’on en teoria era més fàcil acabar la partida, però la parella no s’ha rendit i ha aconseguit la igualada a 55 i passar al rest. Aleshores els jugadors han rebut un més que merescut aplaudiment per part dels aficionats i s’han disposat a jugar l’últim joc de la partida que a més a més ha estat el més espectacular amb quinzes que semblaven fets però en els quals la pilota encara passava la corda varies vegades més. A la fi l’equip blau s’ha endut triomf al tercer val i trenta i “l’altre” i són els primers classificats per a la semifinal de la primera ronda.\nDemà dissabte la competició continuara als trinquets de Pelayo i Pedreguer, amb dos partides de màxim nivell. En el Cap i Casal, a partir de les 17:30 hores, jugaran l’equip de Soro III i Salva contra Genovés II i Jesús. En el trinquet de La Marina Alta, a partir de les 18:30 hores jugaren Rodrigo, Dani i Monrabal contra l’equip de Santi II, Javi i Tomàs II. La quarta ronda es tancarà en el trinquet de Xábia, el diumenge a partir de les 11:30 hores, amb la partida entre Puchol II i Santi, que s'enfrontaran a l’equip de Fageca i Félix.


Andorra exposa a l'FMI la voluntat d'entrar a formar-ne part | Andorra Difusió\nAndorra sol·licitarà formalment l´ingrés al Fons Monetari Internacional. El procés durarà prop d'un any i suposarà una garantia per al sistema financer. També permetrà al país generar estadístiques socieconòmiques. El Govern ha fet el primer pas per ser membre de l'organisme, que aplega 189 estats.\nEl ministre de Finances ha iniciat a Washington els passos per ingressar al Fons Monetari Internacional. Jordi Cinca ha tractat amb un secretari de l´organisme la documentació que ha de contenir la sol·licitud d´ingrés. La petició oficial es farà les pròximes setmanes, segons ha explicat el ministre Xavier Espot. "Per fer-ho cal acabar de recabar tota una sèrie de documentació però en certa forma sí que ha estat una trobada que tenia com a finalitat exposar públicament i presencialment la voluntat d'Andorra de fer aquest pas decisiu a partir de les pròximes setmanes", afegia.\nEspot ha jsutificat així la decisió del Govern d´ingressar a l´FMI. "Suposarà una garantia per al nostre sistema financer i al mateix temps, formar part d'un sistema que ens pot ser útil, per exemple, per generar estadístiques útils", afegia Espot.\nL´ingrés a l´FMI era una de les solucions que tant el Govern com el Consell General havien estudiat per protegir el sistema financer de crisis com la del cas BPA. De fet, la pertinença a l'organisme permet als estats demanar préstecs monetaris en cas de crisi. El procés d´ingrés pot durar prop d'un any.


Assegurances Mapfre - eGestions Serveis Empresarials\nAssegurança d'Avaria Mecànica\nL'assegurança d'avaria mecànica de Mapfre està destinat a cobrir els recanvis i mà d'obra necessària per a una correcta reparació del vehicle davant d'una avaria mecànica, elèctrica o electrònica. També compta amb l'assistència en viatge i opcionalment vehicle de substitució.\nAssegurances Mapfre per a Particulars\nA eGestions li oferim les Assegurances de Mapfre, les millors i més complertes del mercat, ja sigui de cotxe, moto, llar, salut, vida, accidents, plans de pensions, decessos, viatges, oci, entre d'altres.\nAssegurances Mapfre per a Empreses\nA eGestions li oferim les Assegurances de Mapfre, les millors i més complertes del mercat, ja sigui de negoci, vehicles i transports, treballadors, comptes de resultats, responsabilitat civil, estalvi, inversió.\nAdministració i Gestió de Comunitats de Propietaris\nAdministrem la seva comunitat de propietaris des de les més petites incidències fins a totes aquelles més complexes de solucionar, passant per tota la gestió diària habitual. El/la president/a i resta...\nLes assegurances de llar de Mapfre permeten als propietaris d'habitatges per a residència habitual, de vacances, de lloguer i inclòs de caravanes protegir els seus immobles. D'aquesta manera, i en...\nMosesell Creació i Gestió de Pàgines Web\nGràcies als serveis de Mosesell el seu negoci s'actualitzarà al segle XXI, ja que avui en dia és gairebé imprescindible aparèixer a la xarxa per no perdre quota de mercat...\nEmpreses, Autònoms i Societats\nPer tal que el tracte entre els assessors i els clients sigui proper i eficaç, disposem de múltiples sistemes de comunicació online, sense fer desaparèixer del tot, sempre que sigui...\niGestions Serveis Administratius i Màrqueting Digital\niGestions és una empresa que integra els serveis administratius i el màrqueting digital, al servei de negocis i despatxos professionals. Som pioners en el nostre sector, ens dediquem a agilitzar, facilitar i...\nA Mapfre hem desenvolupat una àmplia gamma de solucions per cobrir les necessitats de les empreses, entre elles hi ha la previsió per a la jubilació en forma de Plans...\nComptabilitat i Màrqueting Digital\nCreació i Gestió de Pàgines Web\nAls preus indicats en aquesta pàgina web els hi falta aplicar el corresponent 21% d'IVA.\nAutònoms i societats\niGestions per a Negocis\niGestions per a Despatxos Professionals\nMosesell Serveis web\nPer a Particualrs


EIX 1: Desenvolupament personal, relacional, ètic social i cultural -El compromís en l’aprenentatge, la socialització i la capacitat per treballar en equip de manera tolerant.\n-Responsabilitat, Asertivitat, Solidaritat i actitut cooperativa en el grup d’iguals.\n- La sensibilitat envers un mateix i cap a altres: Presència, empatia, acceptació, congruència, proximitat, escolta, compromís ètic\nEIX 2: Desenvolupament d’un coneixement científic i del pensament crític -Es treballa la capacitat de concebre, d’inferir, l'anàlisi, la síntesis, la autoconciencia i el coneixement en relació a les experiències de salut i malaltia. -Desenvolupa la comprensió de fenòmens, la creativitat i la inquietut per la pràctica reflexiva.\n-Cerca d'evidències científiques que donin suport a les situacions de salut- malatia de les persones atesses i el tractaments.\n-Transmetre informació, protecció de la intimitat, autonomia, els drets, creences... --Desenvolupament del compromís ètic, sensibilitat, escolta i empatia.\n-Quines són les polítiques i procediments que el centre estableix per protegir la informació necessària per a la continuïtat de les cures. --Realitza valoracions seguin guies de practica clínica.\n-Es treballa sobre els fàrmacs de uso freqüent en qualsevol lloc de les pràctiques, les propietats farmacocinètiques, terapèutiques i d'administració\nEix 3: Desenvolupament d’un cuidar integral a l’ésser humà -Es treballa la capacitat de conèixer el pacient com a persona. La capacitat de identificar en les intervencions i orientacions de la infermera els principis de cura humana. La comprensió del holisme en la situació particular del pacient i família. La família com part involucrada i activa en el procés de salut-malaltia.\n-Habilitats per garantir entorns de seguretat i confort. Identifiquen alteracions que poden comprometre la salut i saben actuar en conseqüència.\nAjuden a la persona a identificar les seves capacitats i potencials que li permeten millorar el seu estat de salut o adaptar-se a la nova situació.\n-Respecte per les persones: intimitat, dignitat, autonomia, els drets, creences i desitjós de la persona.\n-Habilitats per garantir entorns de seguretat i confort. Aplicació de normes d’higiene i asèpsia; Identificar els processos i procediments associats amb el risc d’infecció i implementació d’estratègies per reduir el risc.


▷ Els Amics de les Arts trien Valls per preestrenar el nou disc\nEls Amics de les Arts trien Valls per preestrenar el nou disc\nLa programació per a la propera temporada dels Teatres de Valls ja està a punt, amb els nous treballs dels Amics de les Arts -que escull Valls al costat de Barcelona i Girona per preestrenar el seu disc-, el mallorquí Tomeu Penya, la pallassa vallenca Pepa Plana i la guardonada actriu Clara Segura amb l’espectacle Conillet. La primera coproducció teatral del triangle Tarragona-Reus-Valls gràcies a la tarragonina Sala Trono, la companyia Ruta 40 dins els Premis BBVA i abans del seu pas pel Lliure de Barcelona, els clowns Los Excéntricos a l’espai associat de la Vela Passabarret, i el Barna Brass Quintet de vent, s’afegeixen als tres espectacles d’abonament prèviament anunciats per al Centre Cultural: El bon pare, Avui no sopem i Infàmia. Consulta aquí tota la programació dels Teatres de Valls.\nValls podrà escoltar divendres 21 d’abril, abans que les escales de la catedral de Girona i que Barcelona, Els Amics de les Arts, que tornen amb nova música. El quartet ha anunciat nou disc per a aquest 2017, material que ha enregistrat amb la companyia de l'escocès Tony Doogan a la producció i que oferiran al Centre Cultural.\nOnze anys de trajectòria musical i cinc àlbums d'estudi avalen Els Amics de les Arts. L'any 2015 la banda va publicar l'àlbum 10 anys, que va suposar un punt i a part que els obria una nova etapa. El quartet segueix apostant fort pel seu projecte, fent un salt cap endavant amb cada disc. Aquest cop, però, serà majúscul.\nD'una banda, Els Amics de les Arts tenen el suport de Sony Music, discogràfica amb la qual han signat recentment, com a part d'aquest pas més enllà en la seva carrera. D'altra banda, han tingut Tony Doogan a la producció, enregistrament i mescla del que serà el seu nou treball. La banda ha confiat així en un dels productors clau de la música pop independent a escala internacional de les últimes dècades, responsable sonor de grans de la història com Belle & Sebastian, Mogwai, David Byrne o Russian Red.\nLa música també passarà per Tomeu Penya dissabte 18 de març al Teatre Principal. El cantant mallorquí presenta un nou espectacle únic amb moltíssimes sorpreses. Serà l’oportunitat per veure un dels cantautors més admirats i estimats de casa nostra amb un nou format ple de bones cançons i grans dosis d'humor, on no faltaran els seus grans èxits de sempre. Dijous 23 de març, també al Principal, el Barna Brass Quintet de vent, integrat per cinc professors de la Banda Municipal de Barcelona, donarà a conèixer les àmplies possibilitats del metall més universal.\nClowns en majúscules\nLa pallassa més internacional, Pepa Plana, torna a casa dissabte 4 de març al Principal amb Paradís pintat. La nova producció estrenada al darrer Festival Grec de Barcelona és un espectacle que, malgrat ser divertit, també ens connectarà amb la cara més tràgica del món actual i, com fan els bons pallassos, posarà un mirall davant la cara de l’espectador perquè s’hi vegi reflectit i interpel·lat.\nL’altre escenari per al clown serà l’espai associat que cada primavera la companyia Passabarret instal·la als jardins de Casa Fèlix. Los Excéntricos, és a dir, Marceline, Sylvestre i Zaza, comediants, músics, malabaristes, han renovat la figura del clown amb una poètica d'arrel superrealista que busca l'equilibri entre modernitat i el classicisme provocant una allau de rialles. Durant més de 30 anys de gira arreu del món han defensat l'art del clown, tasca distingida amb diferents reconeixements com el Premi Nacional de Cultura de la Generalitat de Catalunya. Una selecció dels millors esquetxos, combinada amb novetats, a la manera d'un xou «the best of», servirà de cloenda a la temporada dissabte 20 de maig en horari familiar.\nMés teatre al Principal\nEl centenari colisseu vallenc viurà dissabte 22 d’abril un dels monòlegs més punyents dels últims temps, Conillet. Clara Segura és mare, treballa nou hores seguides, estima, té ràbia, té por i està molt i molt i molt cansada. És una dona al límit que sobreviu al seu present esbudellant el seu passat per fer-hi les paus i poder viure el futur amb dignitat. Un monòleg per gaudir sense deixar de permetre que ens provoqui contínuament, àcid i tendre al mateix temps, poètic i bèstia, pel qual Clara Segura ja ha rebut el Premi de la Crítica a la millor actriu principal i el Premi Butaca a la millor actriu, que atorguen anualment els espectadors catalans.\nEl mes d’abril s’haurà iniciat el dia 1 amb la companyia Ruta 40 i el seu espectacle Cúbit, de Josep Maria Miró. Aquest muntatge arriba a Valls abans que faci temporada al Teatre Lliure de Barcelona, que n’és coproductor. Removent consciències, desenvolupa la història de dos fills que tornen a casa per passar-hi un parell de dies i es troben que la mare hi té instal·lat un noi de la seva edat. Els espectadors gaudiran d’un text sobre la construcció i la deconstrucció de la memòria que no deixarà ningú indiferent.\nLa temporada teatral per a adults es completa dissabte 29 d’abril amb Els tres aniversaris, de Rebekka Kricheldorf, en la primera coproducció teatral del triangle Tarragona-Reus-Valls més la ciutat de Barcelona gràcies a l’impuls de la tarragonina Sala Trono. Els personatges d’aquest muntatge tenen una extrema capacitat analítica, i això els submergeix encara més en el dolor de saber-se fracassats en el terreny personal i social, i de veure reflectit el seu propi fracàs en el de l'altre. La decadència de la casa dels germans representa així l'exteriorització d'aquest sentiment de ruïna i degradació.\nFamiliars, nadons i escoles\nLa temporada compta també amb la programació familiar de les tardes de dissabte, amb la Cia L’Estaquirot i En Jan tot li fan (18 de febrer), Les Bianchis i Les Supertietes (11 de març), i Teatre al detall i El llepafils (8 d'abril). Amb preus assequibles, per 10 € es pot aconseguir l’abonament a aquests 3 espectacles familiars. L’oferta retroba el vessant per a nadons amb la companyia Planeta K en tres funcions sobre mateix de l’escenari del Principal, dissabte 6 de maig a les 11.30, 17 i 18h.\nRobin Hood en versió anglesa (14 de febrer); les audicions de música tradicional i popular (17 de febrer), jazz (21 de febrer) i cambra (22 de febrer); les visites teatralitzades al Principal (14, 15, 16 i 17 de març); o l’oportunitat dels alumnes dels instituts per conèixer un dels oficis més extraordinaris, el de pallasso, de la mà d'una de les pallasses més universals i alhora vallenca, Pepa Plana, al voltant de la presentació del seu nou treball a Valls. Del 28 de març al 7 d'abril, el 34è Festival de teatre infantil i juvenil de l'Alt Camp tancarà la temporada del servei educatiu.\nAquesta temporada 2017 l’Escola de l’espectador inclou tres propostes. El col·loqui post-funció amb la companyia d'Avui no sopem (dissabte 25 de març) al Cafè del Centre Cultural servirà per apropar els artistes al públic amb una trobada amb els actors i actrius.\nCom a novetat, “El racó dels petits inquiets” oferirà cada tarda d’espectacle familiar, mitja hora abans que comenci la funció, la possibilitat de llegir contes i deixar-se endur per la imaginació, en una proposta creada per als més petits de la casa al vestíbul del Principal. Del 26 de febrer al 31 de maig aquest mateix espai acollirà l’exposició Papers de circ, una proposta del Professor Karoli, col·leccionista circense. Ofereix una panoràmica general de les arts de la pista i, especialment, de tot allò relacionat amb la publicitat i la promoció d’artistes, empreses o espectacles. Recull una àmplia mostra de postals, programes de mà, segells, revistes, targetes de visita, cromos, pintures i programes de cinema en un conjunt que, sense pretendre ser exhaustiu, explicita abastament la iconografia i els codis característics d’una art escènica que ha estat influenciada per les diverses tendències de les arts plàstiques dels segles XIX i XX.\nA la venda per tres canals\nLa venda de les localitats es realitzarà des de les 12 h del dilluns 6 de febrer per tres canals. Des d'aquesta hora i les 24 hores del dia funcionarà el web www.ticketea.com . El segon canal serà el telefònic, amb el número 902 044 226, que, iniciant la venda a la mateixa hora, estarà operatiu de dilluns a dijous de 9.30 a 14.30 i 16 a 18.30, i divendres de 9 a 15 h. Finalment, les taquilles centrals de Valls al Teatre Principal, obriran diàriament entre dilluns 6 i dissabte 18 de febrer, en l'horari ampliat de 12 a 14 h i de 18 a 20 h. Amb posterioritat a aquesta data, les taquilles recuperaran l'horari habitual de dimecres a la tarda i de divendres al matí.


El Campus ADT 2017 inicia la darrera setmana d’activitat – AD Torreforta\nEl Campus ADT 2017 inicia la darrera setmana d’activitat\nEl Campus ADT 2017, que enguany celebra la 33a edició, inicia aquest dilluns la tercera i darrera setmana d’activitat a l’antiga Universitat Laboral. Les dues primeres tongades han estat un èxit, amb un centenar de participants en cadascuna d’elles. El coordinador del Campus ADT 2017, Marc Hernández, explica que “estem molt contents per com s’està desenvolupant, amb entrenaments amb molt de ritme, intensitat i dinamisme”. Així mateix, destaca que “la participació és molt bona, amb un centenar de nens i nenes cada setmana, i també és important l’augment de monitors, el que permet un més control i més seguretat de cadascun dels esportistes”.\nAquesta darrera setmana d’activitat serà una mica diferent a les dues primeres. Marc Hernández assenyala que “serà més divertida, amb activitats externes com un dia a la platja o una sortida a dinar al restaurant Ribs de Les Gavarres, així com la visita de monitors externs, com l’entrenador de l’ADT, Jonathan Quina”. Com en les altres dues setmanes, a banda de l’activitat esportiva respectiva, les activitats aquàtiques seran protagonistes. El coordinador del Campus ADT 2017 afirma que “els nens i nenes estan molt contents de les tres hores setmanals de piscina, que es completen amb amb guerres d’aigua i la visita d’aquesta setmana a la platja”.\nEl punt i final al Campus ADT 2017 arribarà divendres 14 de juliol.\nEl Campus ADT 2017 inicia la darrera setmana d’activitat2017-07-092017-07-09https://adtorreforta.com/wp-content/uploads/2020/09/logo-menu-2.pngAD Torrefortahttps://adtorreforta.com/wp-content/uploads/2020/09/logo-menu-2.png200px200px\nHoraris 3×3 One M. Diumenge 16 de juliol. Casal Esportiu Riu Clar2017-2018, 3x3 One M, ADT, OneM, Riu Clar


València celebra la XXII edició del Dia de la Bicicleta\nInicio Deportes València celebra la XXII edició del Dia de la Bicicleta\nValència celebra la XXII edició del Dia de la Bicicleta\nDiumenge que ve 16 de setembre, València celebra la XXII edició del Dia de la bicicleta, jornada organitzada per la Fundació Esportiva Municipal i que forma part de la programació de la Setmana de la Mobilitat. L’inici del recorregut, de 7,5 quilòmetres, està previst a les 10.00 hores entre el pont d’Aragó i el dels Flors.\n«Pedalegem per la inclusió social» serà el lema de l’edició d’enguany, ja que tots els diners recaptats en el «Dia de la bicicleta» anirà destinat a la Fundació d’Epilèpsia de la Comunitat Valenciana (ALCE). Un esdeveniment que donarà començament diumenge 16 a les 10.00 hores, encara que s’ha previst la concentració de participants des de les 9.00 hores en un punt intermedi entre el pont de Aragó i el pont de les Flors. «Un any més celebrem una festa esportiva solidària a la qual vull convidar tots els ciutadans i ciutadanes de València perquè participen en ella», ha transmès la regidora d’Esports, Maite Girau.\nEl recorregut, que pretén reivindicar la bicicleta com a mitjà de transport urbà principal, s’endinsarà per Gran Via Marqués del Túria fins a arribar al carrer Russafa, on enllaçarà amb Colón fins la Porta de la Mar. Ja al carrer de la Pau, l’escamot seguirà per Sant Vicent fins a la plaça del Ajuntament i Marqués de Sotelo. L’itinerari seguirà per Xàtiva i Guillem de Castro fins a l’antic llit del riu. El trajecte continuarà per Blanqueries per a tornar al passeig de l’Albereda. En total seran 7,5 quilòmetres de passeig per la ciutat.\nLes persones interessades encara poden inscriure’s en les plantes d’esports d’El Corte Inglés de l’avinguda de França, Pintor Sorolla i Nuevo Centro. La participació costa un euro. A més d’ALCE, serà la Fundació ONCE qui protagonitze l’inici de l’activitat amb ciclistes invidents acompanyats en un tàndem.\nArtículo anteriorAlberto Socías, entrenador del Tecnidex Valencia: “Partimos con un grupo más rodado que otras temporadas”\nArtículo siguienteEducació invertirà més de 7’5 milions en els dos CEIP i en l’institut de Foios


Els millors ambaixadors de la sostenibilitat – Fem Escola a Barcelona\n10/03/2016 08/03/2016 - Marta Larregola\nTot va començar el mes de febrer del 2015, quan la direcció del centre em va reenviar un correu electrònic d’Escoles + Sostenibles referent a un projecte col·laboratiu, en línia amb Hong Kong, sobre sostenibilitat i per a alumnes entre 14 i 18 anys amb molt bon nivell d’anglès. Vaig pensar que era una oportunitat per a uns quants alumnes de 4t d’ESO, nivell del qual jo era professora. Tenien un nivell d’anglès alt i, considerant que tot el projecte era en anglès, seria una bona oportunitat per treballar temes diferents, d’una manera més autònoma i en grups.\nEl procés de treball dels tres grups (vuit alumnes en total) va ser espectacular. Dia a dia anaves veient els seus progressos, no sols en referència a l’anglès, que per descomptat els feien, sinó com a persones; anaven creixent, parlaven i discutien de temes nous per a ells, com ara ciutats intel·ligents (smart cities), Índex Mercer de la qualitat de vida, la sostenibilitat…, tot a partir de materials d’una gran qualitat que setmanalment trobaven penjats a la plataforma Blackboard, una eina nova a la qual ràpidament tots ens vam acostumar.\nLa comunicació amb els alumnes amb els quals treballaven, els seus partners de Hong Kong, a través de correus electrònics o amb Hangouts de Google, va esdevenir una finestra al món, amb projectes que tenien a veure amb el món real. Sovint costa fer entendre als alumnes la relació de la informació que apareix als llibres de text amb la realitat del món en què vivim. Millorar la nostra ciutat, el nostre barri; fer-lo més sostenible; estudiar el que volen dir les superilles i fer propostes de millora; comparar un barri de Barcelona amb un de Hong Kong; cercar solucions per a tots dos; parlar, fer un projecte comú i avaluar-lo; fer un vídeo i un treball conjunt… Això va ser el que va fer el grup guanyador. I el resultat va ser espectacular, i l’aprenentatge i el creixement personal molt grans. Els altres dos grups, que també van ser premiats, encara que no amb el «Best Sustainable Community Project», van fer el mateix procés amb molt èxit.\nL’aprenentatge de l’anglès va ser molt important i indiscutible, ja que quan els alumnes treballen amb motivació per fer un projecte que els engresca i que vinculen amb la seva realitat diària i amb el món en què viuen i que voldrien millorar, la llengua vehicular esdevé una cosa tan integrada en el procés d’aprenentatge que la millora es produeix gairebé podríem dir d’una forma natural. El treball en grup facilita la millora de tots els membres, i aquest sens dubte va ser un dels grans èxits del projecte.\nL’ambient de treball a les sessions setmanals, que en la majoria de casos feien els alumnes sols —el projecte era dins l’horari escolar, paral·lelament a altres classes, i jo no sempre podia estar amb ells—, era de motivació, pensament crític i ple d’idees noves per implementar: «Podríem anar a visitar el Mercat Central del Peix de Mercabarna?» «Podríem tenir una entrevista amb algú de l’Ajuntament que ens parlés de ciutats intel·ligents i superilles?» «Ens ha agradat molt fer el Wordle amb el vocabulari sobre sostenibilitat!» «Estem fent un pòster sobre les 6 R i un altre sobre sostenibilitat, i els penjarem al vestíbul per celebrar Earth Day!» «Demà farem sessió de Skype amb els partners de Hong Kong per conèixer-los!»\nUna hora parlant per Skype, compartint vivències i idees. No cal dir el que això representa. No tots els grups van tenir la mateixa sort amb els partners, i l’experiència no va ser igual per a tots. Però tots ho van viure com a gran grup, encara que el premi només podia ser per a un dels tres grups.\nEl premi era important, una setmana a Hong Kong per al grup guanyador i el professor/a per conèixer els companys de treball, la ciutat i molts projectes relacionats amb la sostenibilitat d’una ciutat imponent, Hong Kong, de la qual tan poques coses coneixíem abans de començar el projecte. A vegades els alumnes comentaven coses sobre el premi i com seria guanyar-lo. Però jo sempre els deia que el fet de participar en un projecte com aquell i tot el que els aportava ja era un premi. Al final, el dia 18 de juny de 2015 ens ho van comunicar: el grup 24 havia guanyat el primer premi! I aquí va començar la segona part de l’experiència, els preparatius i el viatge: una experiència realment inoblidable, que deixo que veieu amb els ulls de les alumnes…\nLa meva experiència a Hong Kong va ser extraordinàriament positiva, una gran oportunitat de visitar una ciutat emblemàtica des de molts punts de vista, de creixement personal i, a més, amb la gran satisfacció d’acompanyar tres noies adolescents que, novament ho haig de dir, van créixer amb l’experiència, i jo vaig tenir el privilegi de ser-ne testimoni. La relació que es va establir entre nosaltres durant aquella setmana va ser, a més, molt especial, diferent de la que normalment s’estableix amb els alumnes quan els acompanyes a una sortida en grup. No hi havia diferències, rèiem, xerràvem, gaudíem juntes de tot el que vam poder visitar. Cal dir que en tot moment ens van acompanyar els amfitrions, sobretot el senyor Julian Chan, membre i coordinador del Projecte de la Hong Kong Baptist University. Per tant, ho vam poder viure des del punt de vista xinès, d’una manera diferent de com ho viuen els turistes que aterren a la ciutat amb la guia turística de rigor.\nL’experiència més emocionant i que em va fer sentir orgullosíssima de les alumnes per enèsima vegada va ser la cerimònia de lliurament del premi al Hong Kong Convention and Exhibition Centre el dia 3 de desembre, no sols davant de les autoritats de Hong Kong, sinó també amb la presència de les autoritats de l’Ajuntament de Barcelona, presents a la Business of Design Week.\nLa meva valoració com a professora mentora del grup guanyador del projecte per la part europea no pot ser més satisfactòria. La gran aportació que aquest projecte ha representat per als alumnes participants, el centre i jo mateixa com a persona i professional ha estat excepcional. Treballar amb projectes amb l’alumnat és una de les parts més motivadores de la meva tasca com a professora d’anglès i educadora en general, i aquest projecte és un dels més engrescadors de la meva carrera professional. Volia deixar palesa la meva visió sobre aquest premi. La resta ja la veieu en tots els documents i les experiències que ha generat.\nFinalment, només em resta comentar que aquesta mateixa setmana hem tornat a començar al centre el mateix projecte, però del 2016, amb deu alumnes de 4t d’ESO que ja hi estan entusiasmats.\nEl premi els va ser lliurat al Hong Kong Convention and Exhibition Centre (també anomenat «The Turtle») el dia 3 de desembre de 2015. Els nostres alumnes, juntament amb un noi i una noia de Hong Kong, van ser triats com a best sustainable ambassadors.\nMarta Larrègola és catedràtica d’anglès (Institut Ernest Lluch)\nProfessora mentora del projecte HK 2015\nEnllaç: La nostra experiència a Hong Kong (article publicat per les alumnes protagonistes al web del programa Barcelona+Sostenible\nLa veu dels mestressostenibilitat\tNavegació per les entrades


QUÈ ÉS ASSITEJ?\nASSITEJ ESPANYA és una associació cultural sense ànim de lucre, l'objectiu és promoure el desenvolupament de teatre per a la infància i la joventut a Espanya.\nÉs membre fundador i de ple dret de l'organització internacional ASSITEJ (Association Internacionale du Théâtre pour l'Enfance et la Jeuneusse), fundada a París el 1965 per l'Institut Internacional de Teatre de la UNESCO com una aliança global de teatre professional per a la infància i la joventut. Avui és una xarxa mundial que uneix a milers de teatres, organitzacions i individus a través dels Centres Nacionals en més de 80 països.\nL'Associació té per fins:\nAgrupar aquelles persones naturals que per les seves aficions o per formar part d'organismes, companyies o grups es dediquin a tot o part de la seva activitat a l'teatre per a la infància i la joventut.\nFacilitar i promoure el desenvolupament d'un teatre per a la infància i la joventut d'alt valor artístic.\nEstimular escriptors i escriptores per a la creació d'obres de teatre per a la infància i la joventut.\nFacilitar l'intercanvi d'obres fins a aconseguir un bon repertori.\nAfavorir la publicació i divulgació de llibres, revistes, textos de teatre i altres materials artístics dedicats a la infància i la joventut, que estiguin relacionats amb el teatre.\nPropagar el teatre per a la infància i la joventut per mitjà de la premsa, el cinema, la ràdio, la televisió i altres canals de difusió presents i futurs.\nOrganitzar arxius en qualsevol format per a una millor documentació i estudi de teatre per a la infància i la joventut.\nPromoure contactes i experiències entre les persones, grups i associacions que s'interessen pel teatre per a la infància i la joventut.\nQualsevol altra activitat que pugui facilitar i col·laborar amb els fins anteriors.\nIntervenir, sempre que sigui possible, com a interlocutora davant les institucions oficials i privades per a la defensa i promoció de teatre per a la infància i la joventut.\nQueden exclosos dels fins de l'Associació la producció i distribució d'espectacles.\nL'Associació exerceix la seva acció actuant en tot el territori nacional i participant en diverses activitats de les xarxes internacionals de ASSITEJ.\nASSITEJ i els seus centres nacionals són els únics reconeguts per l'ITI (International Theatre Institute) i la UNESCO per a tot tipus d'intercanvis a nivell internacional.\nASSITEJ Espanya forma part de la Xarxa Iberoamericana de ASSITEJ.\nA més, ASSITEJ Espanya assessora, col·labora i dóna suport a diferents organitzacions iberoamericanes perquè fonen en els seus respectius països els corresponents centres nacionals d'ASSITEJ.\nASSITEJ ESPANYA ocupa una de les vocalies de l' Comitè Executiu de l' Consell Estatal de les Arts Escèniques i de la Música, Organisme assessor de l'INAEM, Institut de les Arts Escèniques i de la Música, de l'Ministeri d'Educació, Cultura i Esport.


Unitat de Continuïtat Assistencial Social i Sanitària | ICS Girona\nUnitat de Continuïtat Assistencial Social i Sanitària\nEl projecte Territorial de Girona de Continuïtat Assistencial emergeix per un conjunt de tendències de caràcter: socio-sanitàries (nous problemes de salut, envelliment de la població, cronicitat dels processos, increment de la discapacitat, disminució de la xarxa de suport informal, etc.); de caràcter tecnològic (noves tecnologies, teràpies, tractaments, etc.) i finalment, de caràcter econòmic (reducció de les estades hospitalàries, augment de la demanda sobre els recursos públics, etc.).\nEl punt de partida d’aquest projecte va ser, a finals de l’any 2010, amb la creació de la Direcció Clínica de Continuïtat Assistencial, la qual pretenia fer front a les tendències anteriorment mencionades. El juny del 2011 es va crear la Unitat de Continuïtat Assistencial (UCA) Social i Sanitària del Hospital Universitari Dr. Josep Trueta de Girona, amb l’objectiu de millorar la qualitat en l’atenció mitjançant la continuïtat assistencial de la persona, establint una comunicació efectiva que asseguri la integració entre nivells assistencials i la coordinació entre els diferents professionals.\nEl model que promou es basa en un sistema integrat (atenció social i sanitària) i integral de salut, centrat en les necessitats de les persones. La UCA segueix i aplica les directrius del Pla de Salut de Catalunya 2016-2020 desenvolupant el Programa de prevenció i atenció a la cronicitat (PPAC) i posteriorment, el Pla interdepartamental d’atenció i interacció social i sanitària (PIAISS). Aquest pla es centra en un sistema assistencial capaç de fer una valoració integral de la persona, de conèixer les necessitats d’atenció que manifesta i de donar-li una resposta assistencial prioritzada, social i sanitària. Per tant, representa un nou model de treball cooperatiu, que exigeix una alta coordinació entre àmbits assistencials, organitzacions i professionals, per tal de donar resposta aquestes necessitats que expressa la persona.\nA més, la UCA desenvolupa altres intervencions importants en grups de persones vulnerables per les circumstàncies de la pròpia malaltia o situació social. La continuïtat en l’atenció d’aquest grup de persones requereix una valoració integral, un control i un seguiment acurat, per part dels diferents professionals de la UCA, representant el dia a dia de les activitats realitzades.\nDescripció de la Unitat de Continuïtat Assistencial Social i Sanitària\nLa UCA és una unitat funcional que té com funció principal coordinar i integrar l’Atenció Especialitzada, l’Atenció Primària i els Centres Sociosanitaris entre els diferents professionals i serveis, per tal de millorar l’articulació del contínuum assistencial amb la finalitat de respondre a la complexitat dels problemes de salut, des de la vessant del diagnòstic, del tractament, de les cures i de l’educació, així com, dels problemes socials del pacient i la seva família.\nAquesta unitat està liderada per diferents professionals que comparteixen coneixements, experiències i formacions diferents per tal d’obtenir un resultat que ajudi a la gestió integral del pacient i la presa de decisions davant de les situacions complexes sociosanitàries.\nLa UCA està situada en la 7ºA de l’Hospital Universitari de Girona Dr. Josep Trueta e integra diferents unitats:\nUnitat de Treball Social (UTS)\nPrograma per a l'atenció integral a persones amb malaltia avançada (Equips EAPS)\nPsicòlogues Clíniques (Àrea Materno Infantil i Unitat de Cures Intensives)\nProcés de continuïtat assistencial en l'atenció especialitzada\nEl procés de continuïtat assistencial contempla dues dimensions diferenciades referents a l’organització:\nla dimensió consultiva i d’assessoria comprèn les consultes dels professionals de la salut i professionals socials per afavorir la comunicació entre professionals que intervenen o no en el procés de continuïtat assistencial per tal de recercar els recursos i les possibles solucions.\nla dimensió assistencial caracteritzada per la captació de les diferents situacions de complexitat de manera proactiva per tal d’identificar les principals persones amb els seus problemes de salut i social, la planificació dels diferents serveis sanitaris i socials i determinar els recursos necessaris. Per tant, entenen la captació proactiva com el procés d’identificació de persones en situació d’un problema de salut de complexitat o no, amb risc i/o fragilitat amb alta dependència o bé amb una problemàtica social que requereix de seguiment i/o una vigilància del seu estat de salut o de cures, problema social. La identificació proactiva ajudarà a: (1) garantir un pla de cures individual i integral dels pacients; (2) participar en la planificació de l’alta de pacients; (3) treballar amb: la infermera d’AP per compartir el procés assistencial, la treballadora social continuïtat del procés, altres professionals de serveis sociosanitaris i altres serveis de la comunitat (farmàcies, serveis de rehabilitació, etc.).\nEls mecanisme de cercar els pacients es pot fer a través: 1) Captació proactiva (7 EAP de l’hospital de referència ); 2) Captació PCC/MACA (tot el territori); 3) Interconsultes dels professionals dels serveis (tot el territori); Demanda dels familiars, EAP, ETS, etc. (tot el territori); Reunions infermeres UCA amb els diferents serveis (tot el territori); Revisió de llistats de ingressos superior a 15 dies (tot el territori).\nEsquema d'atenció al pacient crònic\nLa població a qui ofereix serveis és:\nPacient crònic complex (PCC) com el Pacient en Model d’Atenció a la Cronicitat Avançada (MACA)\nPacients d’alta fragilitat geriàtrica\nPacients amb continuïtat de cures complexes\nPacients dependents per manca de suport i dèficit de capacitats\nPacients amb problemàtica social del pacient i del seu entorn familiar\nLluïsa Garcia Garrido Infermera Clínica /Coordinadora\nNúria Baró Ministral Infermera Clínica\nCarme Farré Carabasa Infermera Clínica\nCarina Jardí Ripoll Infermera Clínica\nMarta Marichal Plana Infermera Clínica\nSílvia Valverde Rodríguez Infermera Clínica\nRosa Mª Verdura Elordi Infermera Clínica\nInfermeres Clíniques Estomaterapeuta\nGlòria Vaquer Casas Infermera Clínica Estomaterapeuta\nGemma Serra Satre Infermera Clínica Estomaterapeuta\nAssumpció Mundet Juliol Infermera Clínica Estomaterapeuta\nMaria Delgado Villegas Administrativa UCA\nJaume Fort Consul Treballador Social Referent\nCarolina Martínez Colomer Treballadora Social\nIsabel Mestres Alcaraz Treballadora Social\nMarta Ballester Albarracín Treballadora Social\nPrograma d’atenció domiciliaria equips de suport (PADES)\nMontserrat Pares Feu Metgessa PADES\nLluïsa Ros Camps Infermera Clínica PADES\nPilar Matas Trenchs Infermera Clínica PADES\nLaura Mató Rabasseda Psicòloga Clínica EAPS\nNatàlia Artigas Graells Psicòloga Clínica Àrea Materno Infantil\nGoretti Pijuan Lluis Psicòloga Clínica Unitat de Cures Intensives\nDistribució de servei: Infermeres Clíniques i Treball Social\nPROFESSIONAL TREBALL SOCIAL SERVEIS PROFESSIONAL INFERMERA CLÍNICA\nIsabel Mestres NEF Marta Marichal\nURO Núria Baró\nACV/CTO Carme Farré\nEndocrí Carme Farré\nCOT Rosa Mª Verdura / Contxi Haro / Marta Marichal\nORL Carina Jardí\nGIN/OBS Carme Farré\nPEE/ URG PEE/NP Carme Farré\nOFT Carme Farré\nUCI segons servei\nCarolina Martínez NML Sílvia Valverde\nNRL/NRC Núria Baró\nCGD/CPL/CMF Carina Jardí\nUCO/CAR/CCA Marta Marichal / Rosa Mª Verdura\nDigestiu Sílvia Valverde\nURG segons serveis\nMarta Ballester MIR/MII Carme Farré\nOstomies Glòria Vaquer


Cronicons del Molí d'en Leu: Gener 2019: fred i vent.\nGener 2019: fred i vent.\nGener és el primer mes de l'any del calendari gregorià i té 31 dies. El seu nom ve del llatí ianuarius, relatiu al déu Janus. Gener no existia al primitiu calendari romà i va ser afegit junt amb el febrer en temps del rei Numa Pompili.Des de principis de mes, fins que arribà la festa de Sant Antoni, el temps fou massa bo i molt monòton, això sí; fredoler de bon matí i a les nits. Els primers quinze dies climàtics sempre iguals i fins aleshores pluja ben poca tant a Artà com al Campament dels Presos. Així mateix, dia 10, primer dia de pluja, de bon matí plovisquejà una mica, però ben poca cosa i no arribà al litre. Dia 11 el capvespre ho tornar a provar, però amb dos reials del mateix; de pluja ben poca cosa. Els pagesos ja passaven pena pels sembrats. Com que amb això de la meteorologia ningú pot dir res, supòs que heu notat que les calmes de gener s’avançaren abans d’hora, quan normalment solen ser la darrera quinzena del mes, al manco seria el més habitual. El mes de gener és el mes de l’any on s’acostuma a tenir les pressions atmosfèriques més elevades a les Balears i a la mediterrània occidental en el cicle hivernal fruit de potents anticiclons que es situen a sobre nostre. L’efecte d’aquestes situacions anticiclòniques (A), és el temps assolellat, cel net de núvols, vent i mar en calma. A l’interior de Mallorca, normalment es sol produir bastantes boires que també poden arribar a les nostres contrades. Això és el temps en repòs.De poc ençà sembla que el mes de gener porta una dinàmica que ens vol fer entrar dins una costum cíclica, és a dir, després de les festes de Sant Antoni, en el seu tombant, és el punt de partida quan el temps ens du canvis sobtats. De passar a dies bons, passem a l’hivern quasi rigorós. Fins dia 17, festivitat de Sant Antoni, plogué durant les primeres hores de la tarda (abans que acabés l’Ofici Major de Sant Antoni), i una mica durant la nit, pràcticament tots els dies eren monòtons climàticament parlant, però a partir de llavors el temps fou més canviant. Arribava el fred, el vent i la pluja; fins i tot el dia 24 de bon matí, una mica de brusca que va fer anà acompanyada d’aigua neu, però molt poca cosa.Mentre, les temperatures anaven a la baixa, més les mínimes que no les màximes, que així i tot es podíem notar bones serenes encara que fos migdia. Ja no en parlem de les matinades i dels horabaixes quan el sol ja era post. Tothom ben abrigat, bufandes posades i pocs que anaven pel carrer, sols els més agosarats si era precís, perquè el vent ja enfitava una mica ja que bufava fort entre mestral i tramuntana durant dos dies o tres. A últims dies del mes, el vent tornava bufant entre ponent i llebeig. Podríem dir que el vent ha estat durant aquest mes la nota dominant, en general de mestral, sobre tot a partir de la segona quinzena.En resum, tenim que aquest gener de 2019 han plogut 11 dies, dels quals, 2 dies ho ha fet durant el matí, 6 dies durant la tarda i 10 dies durant la nit, amb un total registrat de 74,7 mm al Molí d’en Leu, i 46,5 mm al Campament dels Presos. La temperatura mitjana mensual han estat de: 10.3ºC. La màxima de 14,5ºC i la mínima de 5,9ºC. El vent dominant ha estat el mestral i el ponent.Pels qui els hi agraden les comparacions, direm que el més de gener de 2018 plogué 10 dies. Al Molí d’en Leu es registraren 75,9 mm i al Campament dels Presos, 78,3 mm. La temperatura mitjana mensual fou més alta: 16,5ºC. La temperatura mitjana màxima fou de 11ºC i la temperatura mínima de 3,4ºC. EL vent dominant fou el ponent.\n▼ de març 2019 (1)


L’estació de La Pobla de Segur acollirà un centre de senderisme i trail running i ampliarà el de BTT | NacióMuntanya\nL’estació de La Pobla de Segur acollirà un centre de senderisme i trail running i ampliarà el de BTT\nDestaca la ruta del "Llaç Solidari", que dibuixa un traçat en forma de llaç entre Talarn i Salàs de Pallars\nper Redacció, 27 de novembre de 2018 a les 07:07 |\nDos aficionats a la BTT | Consell Comarcal del Pallars Jussà\nL'estació de La Pobla de Segur es vol situar com a centre de promoció de serveis turístics. La intervenció prevista incrementarà el nombre de quilòmetres de l’actual Centre BTT en 337 quilòmetres més, sumant-se així als 263 ja existents. D’aquests, 123 quilòmetres són corriols en baixada en les zones anomenades Serengeti, espai prou conegut pels aficionats a la bicicleta i amb itineraris amb descensos molt marcats, com per exemple els existents a Utah i Lo Pinte, que formen part del total d’11 circuits que surten de les Carenes i que baixen fins a la Noguera Pallaresa a través de corriols, alguns d’ells de més de 15 quilòmetres de longitud i per a tots els nivells de dificultat.\nA més, s’implementarà un servei de transport que traslladarà els ciclistes i el seu material als punts d’inici de totes les rutes. També es planteja crear un forfet anomenat Origens Pass, que inclouria nombroses avantatges que facilitaran als seus titulars l’accés a diversos serveis turístics de la comarca.\nL’estació de la Pobla també acollirà un nou centre de senderisme i trail running, que se sumarà a l’oferta d’activitats turístic-esportives de la comarca. Actualment ja es troba en funcionament l’Espai BTT i Centre de Senderisme / Trail Running Montsec Nord, centralitzat a l’Hotel Terradets de Cellers i promogut conjuntament amb el Consell Comarcal del Pallars Jussà, que compta amb diferents circuits que sumen 317 quilòmetres i 274 quilòmetres respectivament.\nUna ruta solidària\nUn dels circuits més significatius de la proposta ha estat l’anomenat Llaç Solidari. Aquest, surt de Talarn i finalitza a Salàs de Pallars dibuixant un traçat en forma de llaç. En total l’itinerari té 29 quilòmetres de longitud i 1.400 metres de desnivell positiu, així que el converteix en una ruta ideal per fer en dos dies.\nEn acabar aquesta ruta, els senderistes podran plasmar en els equipaments turístics vinculats la seva experiència i expressar les seves inquietuds en referència als múltiples significats que actualment representen els llaços.\nEl president del Consell Comarcal, Constante Aranda, ha valorat molt positivament els esforços per aconseguir ser en un futur una destinació turístic-esportiva reconeguda gràcies a aquestes accions.\nMés notícies, General, turisme, Territori, BTT, senderisme, trail running, carreres, muntanya, promoció, Consell Comarcal Pallars Jussà


"Homes, impregnem-nos de feminisme"\nDivendres, 04 Març 2022 16:15\nAquesta setmana vinent tornarem a celebrar el Dia Internacional de les Dones. El 8 de març serveix per recordar-nos a tots i a totes que vivim en una societat dominada pels estigmes patriarcals.\nI en una societat així no es pot construir una veritable igualtat entre dones i homes, massa sostres de vidre per trencar, massa terres enfangats que no permeten avançar i massa privilegis que eviten que les dones puguin arribar a una equitat real.\nSi mirem enrere, podem constatar canvis, però són massa lents pel que podríem aspirar com a societat. Les dones han avançat en reivindicació i empoderament, liderant una veritable revolució feminista, que ha d’impregnar transversalment tots els estaments socials, entitats, organitzacions, empreses.... Però, i els homes? Què fem els homes per aconseguir aquesta societat igualitària? Més enllà de posar-se a la boca la paraula feminisme, aprofitant que ara està de moda.\nCal començar a pensar seriosament en canviar, en construir noves masculinitats. Ens hem de plantejar què vol dir ser home en la societat actual. Prendre consciència dels privilegis que tenim només per néixer homes, fer autocrítica per renunciar a aquests privilegis. Cal implicar-se des de l’experimentació quotidiana de les tasques de cura, cedir espai a les dones en la presa de decisions, en els llocs de responsabilitat. Practicar la corresponsabilitat, fent que ningú hagi de renunciar als seus projectes personals o transformant projectes comuns en veritables projectes d’igualtat, on tothom tingui les mateixes condicions.\nAquesta nova forma d’entendre el ser home, les noves masculinitats, poden ser un aliat al feminisme, perquè contribueixen a trencar l’estructura patriarcal. Perquè mentre la societat sigui patriarcal no hi haurà una igualtat real. Les dones són el motor de canvi en aquesta revolució feminista que necessita la nostra societat i en aquest canvi cal que els homes també contribuïm fent nostre el model de les noves masculinitats.\nCom he dit, cal reflexionar, fer autocrítica i canviar i podem aprofitar els actes que celebrarem a Valls durant aquests dies per impregnar-nos de feminisme.\nRegidor d'Acció Comunitària, Participació i Igualtat a l'Ajuntament de Valls\nMés en aquesta categoria: « "Autisme: De la visibilitat als serveis" "Víctimes de la desinformació global" »


IKEA I ALTRES EMPRESES DISTRIBUÏDORES DE ROBA DE LA LLAR IMMÒBILS DAVANT LA PERSECUCIÓ SINDICAL A TURQUIA\nMenderes Tekstil, una fàbrica situada al Sud-Oest de Turquia produeix roba de llit i de la llar per al mercat intern i per a l’exportació. En els darrers anys, quatre treballadors d’aquesta factoria van morir en accidents laborals. En l’a ccident més recent, el 20 de novembre de 2008, un obrer va morir quan va caure en l’embut d’una caldera de carbó. Altres treballadors van explicar que la caldera no disposava de cap de les mesures preventives necessàries per a una instal·lació d’aquest tipus. Després d’aquesta mort no es va corregir la manca de seguretat i altres tres treballadors van entrar a la caldera sense protecció contra els gasos tòxics i van haver de ser internats en un hospital proper per intoxicació respiratòria.\nEl març de 2008, el sindicat nacional turc de treballadors del tèxtil (TEKSIF) es va reunir amb les obreres i obrers de la fàbrica per iniciar mobilitzacions. Des de llavors, la direcció de Menderes ha estat cridant als representants sindicals de la plantilla un per un per imposar un ultimàtum i exigir la seva sortida del sindicat.\nMenderes Tekstil ha amenaçat repetidament als treballadors i les treballadores “sospitosos” de pertànyer a una organització sindical forçant-los a signar la seva dimissió i abandonar el sindicat. En cas de negar-se, la direcció de l’empresa els traslladava a pitjors llocs de treball, les retallava els drets laborals adquirits i, en moltes ocasions, recorria a les amenaces cap els mateixos treballadors i treballadores ia les seves famílies.\nL’agost de 2008, van començar les protestes davant l’edifici de la fàbrica. La protesta va durar 190 dies i tenia com a objectiu que es respectessin els canals de representació de les persones treballadores i s’iniciés un procés de negociació. Malgrat aquestes protestes, l’empresa s’ha negat a qualsevol tipus de diàleg.\nMentrestant, ja hi ha vuit casos d’acomiadament improcedent davant els magistrats però el procés judicial podria durar anys.\nEls clients de Menderes\nMenderes té clients internacionals que han estat informats de la persecució que estan patint els treballadors i les treballadores. Malgrat que han dut a terme algunes investigacions, es neguen a donar a conèixer els resultats i neguen que hi hagi problemes a la factoria. Aquesta forma de procedir ni tan sols està a l’altura dels seus propis codis de conducta.\nLa Campanya Roba Neta i alguns dels sindicats que formen part de la seva xarxa van iniciar contactes amb IKEA fa uns mesos plantejant el cas al gegant suec. IKEA diu haver realitzat una auditoria a la factoria turca i no haver detectat cap problema. Tot i que la CRL mai ha pogut veure l’informe de l’auditoria, tenim seriosos dubtes sobre el funcionament i la credibilitat d’aquestes auditories. La situació real dels treballadors i les treballadores de Menderes no s’assembla en absolut a la que els proveïdors d’IKEA haurien de tenir segons el codi de conducta d’aquesta empresa transnacional.\nCarrefour a França i Bèlgica, i Otto, Ibena i Horitzó a Alemanya van respondre a les trucades de la Campanya Roba Neta en referència a aquest cas. Wal-Mart, Target i Kohl’s, als EUA, també van respondre als requeriments de l’International Labor Rights Fòrum. Totes aquestes empreses han promès prendre mesures, però les seves propostes d’acció van més encaminades a assegurar el subministrament que a cercar millora alguna de les condicions de les persones treballadores.\nAquestes companyies utilitzen el seu poder de compra per a imposar les seves condicions als proveïdors ia les persones consumidores. La CRL exigeix a aquestes empreses que utilitzin ara el seu poder de compra per exigir al seu proveïdor turc que cessi la persecució sindical immediatament.\nLa CRN i el sindicat turc TEKSIF exigeix a Menderes i als seus clients que assegurin:\nla readmissió i la compensació dels salaris no percebuts als treballadors i treballadores que han estat acomiadats\nel reconeixement del sindicat TEKSIF com a representant legítim dels treballadors i les treballadores i el reconeixement d’aquest com a interlocutor\nla inclusió de TEKSIF a la taula de diàleg per debatre les futures reestructuracions de l’empresa,\nla revisió de les mesures de seguretat i de salut laboral a la fàbrica.\nSIGNA LA CARTA DIRIGIDA A IKEA\nSIGNA LA CARTA DIRIGIDA A Carrefour, Ibena, Kohol’s, Otto, Wal-Mart\nPosted in UncategorizedTagged Carrefour, drets laborals // derechos laborales, ikea, Turquia\nPrev Los secretos de los Bancos\nSegüent 30 organitzacions socials demanen responsabilitats a gas natural sobre les vulneracions de drets humans d’UNIÓN FENOSA a GUATEMALA


Ràdio Sió Agramunt 107.9 FM | "Agramunt celebra el Carnaval Sideral, amb novetats i més d'un miler de participants a la rua"\nInici / Notícies / Agramunt celebra el Carnaval Sideral, amb novetats i més d'un miler de participants a la rua\nAgramunt celebra el Carnaval Sideral, amb novetats i més d'un miler de participants a la rua\nAgramunt viurà, des de demà divendres i fins al diumenge, la 32a edició del Carnaval, que enguany arriba sota el títol ‘Carnaval Sideral'. Tot i que des de fa dies tenen lloc les activitats prèvies, demà al matí serà quan oficialment arrancarà la celebració. El divendres està dedicat al Carnaval infantil, amb actes al matí i a la tarda. Al matí, es farà la rua per anar a buscar als nens a les escoles fins al pavelló firal, on es farà un esmorzar popular i hi haurà l'actuació del grup d'animació infantil Cremallera Teatre. A la tarda, indica la regidora de Festes, Montse Canes, es farà una de les novetats del carnaval infantil d'aquest any, com és el Karaoke Kids: "En la línia de potenciar el carnaval infantil i fer que els nens tinguin el seu moment protagonista, a la tarda, al sortir de l'escola, hem fet un karaoke per a nens amb el grup d'animació Karaoke Kids".\nAl vespre, a partir de les 21.00 h, es produirà l'arribada del Rei Carnestoltes i la Reina Xurripampi al Pavelló firal, on es farà el pregó i posteriorment, el sopar popular, concurs de disfresses casolanes i el concert amb els grups Pepet i Marieta i Karaoke Band.\nEl dissabte seguirà un patró molt similar a les edicions d'anys anteriors, amb el concurs d'aparadors i carrers al matí i amb la celebració de la Rua de Carnaval i el concurs de comparses, carrosses i vehicles, en el que es revalidarà les xifres de participació de l'any passat: "Sí, són similars als de l'any anterior, ja que ens movem sobre el miler de persones disfressades, una xifra que per Agramunt és prou important. A part, també hi ha molt públic assistent, fet que fa que el Carnaval d'Agramunt es mogui en uns números molt importants de gent tant mirant com participant".\nA la nit, tindrà lloc el Ball de Carnaval amb l'Orquestra Taxman i el DJ Jordi Balagué.\nFinalment, el diumenge, a partir de les 18.00 h el seguici de ploraneres sortirà de la Plaça Fondandana per acompanyar al Rei Carnestoltes al seu judici, que tindrà lloc a la Plaça del Mercadal a les 19.00 h. A continuació, l'enterrament de la sardina clourà els actes de carnaval.\nL'antropòleg Francesc Bailón, a la sessió d'avui de l'AEUA\nPle ordinari a l'Ajuntament d'Agramunt


Els 50 quilòmetres marxa olímpics, en perill | Fosbury\nFosbury » Atletisme » Els 50 quilòmetres marxa olímpics, en perill\nUna de les disciplines que més èxits ha aportat a Catalunya és la marxa atlètica. Bea Pascual o Raquel González són les últimes exponents d’una modalitat esportiva que compta amb Jesús Ángel García Bragado com a icona de les darreres dècades i en què noms com María Vasco, Valentí Massana o Jordi Llompart han brillat en grans escenaris internacionals. Precisament, Massana i Llopart van penjar-se una medalla olímpica als 50km marxa, la prova que podria caure del programa olímpic abans dels Jocs de Tòquio 2020.\nAquella plata de Llopart a Moscou 1980 i el bronze de Massana a Atlanta 1996 han estat moments vibrants i molt seguits a casa nostra. Arreu del món, atletes i afició han protagonitzat espectacles memorables als Jocs des de la seva introducció a Los Angeles 1932. Els 50km marxa, la prova reina de la resistència atlètica, la més llarga de totes les vinculades a l’atletisme, ara és al punt de mira. Yohan Dinniz, plusmarquista mundial, considera que és un factor positiu: “Ofereix escenaris imprevistos i improbables. És el màxim exponent de la grandesa olímpica, allunyada del negoci en què han derivat els Jocs. Les audiències són millors que les de la marató”\nEl COI té tres motius centrals\nEl primer motiu, és irrefutable: continua essent una disciplina exclusivament masculina i ja fa uns quants anys que el COI està fent mans i mànigues per equiparar les proves esportives d’homes i dones. És l’última peça atlètica que remet als anys en què els homes tenien un programa molt superior. I ara per ara, no hi ha cap intenció de cercar l’equitat afegint una prova de 50km marxa per a dones.\nEl Comitè Olímpic Internacional és partidari de deixar-la de banda per altres motius. D’una banda, la successió de casos de dopatge que s’atribueix, indirectament, a la durada “excessiva” de la prova. L’italià Àlex Schwazer, aquí, és el màxim exponent de la trampa. Però, francament: en l’atletisme, el dopatge sembla un problema transversal. La durada de la prova és l’altre factor que el COI considera que l’allunya del públic jove. Allò que agradava el 1932, ara, segueix altres paràmetres.\nEls defensors dels 50km marxa, en peu de guerra\nCom és lògic, la decisió està generant un debat encès al món atlètic i a la mateixa IAAF, convençuda que cal introduir canvis per captivar els més petits i fer créixer una disciplina clàssica. La majoria de marxadors ja han defensat la prova que més els fa patir. També ho han fet diverses federacions esportives com l’australiana, una de les primeres en enviar un comunicat posicionat-se clarament a favor de mantenir els 50km marxa als Jocs. El país de Jared Tallent vol continuar pujant al podi amb una de les seves grans estrelles.\nUna postura similar és la que ha pres el Japó, que s’està mobilitzant per garantir la pervivència de la disciplina, com a mínim, fins a Tòquio 2020. En un país poc avesat als podis atlètics, els 50km marxa són una enorme oportunitat de medalla lluitada davant els aficionats dels carrers de la capital. Probablement, aquesta darrera consideració és la carta més forta d’una disciplina clàssica per continuar essent olímpica, encara que sigui per darrera vegada a la història.\nSara Sorribes i Paula Badosa, camí dels Jocs de Tòquio Les dues jugadores de tennis viuen el millor moment de la seva trajectòria\nEl tennis del nostre país viu un moment il·lusionant amb destacades actuacions de dues jugadores…\nCorea del Nord renuncia als Jocs de Tòquio El país asiàtic pren la decisió per prudència sanitària arran de la Covid-19\nEls Jocs Olímpics i Paralímpics de Tòquio es disputaran aquest estiu després de ser ajornats…


coco ratllat – THERMOFACILIBO\n28/01/2021 29/01/2021 consolDeja un comentario\n09/02/2018 consolDeja un comentario\nUns flams de coco perfectes per fer dins el recipient varoma mentre cuinem alguna recepta al got de 30 minuts i temperatura varoma.\nAvui els he fet mentre cuinava la crema de patates amb ceba. En aquesta ocasió, per poder utilitzar el recipient varoma, he augmentat 5 minuts el temps de cocció de la crema i he posat la temperatura a varoma en comptes del 100°, d’aquesta manera al mateix fer la crema he deixat enllestides les postres del cap de setmana. Seguir leyendo →\nPostresCaramel líquid, coco ratllat, llet condensada, llet sencera, ous\n29/10/2017 30/10/2020 consolDeja un comentario\nUn ingredient típic i que no pot faltar en aquestes dates són els moniatos, així que la recepta d’avui va d’aquest ingredient, unes trufes de moniato i coco, boníssimes!!! Seguir leyendo →\nPostres, Sense thermomix, Tardor-hiverncoco ratllat, llet condensada, moniato, ratlladura de taronja\n05/02/2016 09/02/2016 consolDeja un comentario\nJa tenim el carnestoltes aquí, un cap de setmana de disbauxa i xerinola.\nEns reunim una colla d’ amics i sortim a veure les disfresses, comparses i carrosses. Algunes ens deixen bocabadats. Quina imaginació tenen alguns i quanta feina al darrere. Jo no he Seguir leyendo →\nGaletes i Pastes sequesbicarbonat, coco ratllat, farina de rebosteria, flocs de civada, llevat químic, mantega, sucre moré


C E C - Comissió de Ràdio\nCreada recentment, aquesta comissió es planteja el seu treball en dos àmbits molt específics. En primer lloc, desitja afavorir la tasca comú de les diferents emissores evangèliques presents a Catalunya. D'altra banda, vol ser un espai de trobada per a tots els professionals i voluntaris que col·laboren en programes radiofònics a casa nostra, a més d'estudiants i llicenciats en comunicació i ciències de la informació.\nEntre els objectius de la Comissió destaca la promoció de sessions de treball i formació on poder establir paràmetres per a desenvolupar de manera eficaç i eficient la tasca de difusió de l'Evangeli a la ràdio.\nUna de les primeres activitats dissenyades per la Comissió va ser la I Trobada de Comunicadors Cristians de Catalunya. Aquesta jornada va aplegar més de 70 persones involucrades en el treball en aquest mitjà.\nMEMÒRIA DE LA JORNADA – enllaç amb PDF


Wikiloc - ruta La Ruta de L'Escanyapobres · 2018 - L' Espluga de Francolí, Catalunya (España)- GPS track\na peu (Rutes a peu a Espanya → Catalunya → L' Espluga de Francolí )\nLa Ruta de L'Escanyapobres · 2018\nElenaCanBae Tots els drets reservats\nRuta basada en la novel·la homònima del famós autor de valls, Narcís Oller; L'Escanyapobres, escrita el 1884.\nEn el llibre se situa a Pratbell (en la realitat es tracta de l'Espluga de Francolí) on l'Oleguer, un jove que treballava de traginer canvia d'aires i comença a treballar en un petit magatzem de gra. Té per amistat al notari del poble, don Magí Xirinac, i a la seva muller, donya Tuies. Tots tres conformen una banda d'avars de qui tot el poble malparla i critica a les esquenes, i amb raó! Per casualitats de la vida, l'Oleguer acaba casat amb Tuies i vivint en un castell mig enrunat on gràcies a aquest defecte del castell, podrà fer de qualsevol forat un bon amagatall per a les seves preuades monedes.\nPoble a la vora de l'Espluga de Francolí, es creu que al llibre, es tracta de Malgual.\nPoble protagonista, al llibre anomenat Pratbell.\nEstació Ferrocarril de l'Espluga\nInaugurada aquesta el 25 de juny de 1865. L'Estació de Ferrocarril de Pratbell fou inaugurada el 16 de juny de 1865 (Casualment aquell dia era Corpus).\nMas de l'Oleguer ''l'Escanyapobres'', La Coma.\nAntic camí miner\nAntic camí per on es creu que l'Eloi passa i per on duu a l'Oleguer raptat.\nLa Mina Atrevida\nEs creu que es la mina on l'Eloi va deixar morir a l'Oleguer.\nAntic camí de l'estació\nAntic camí que duia de l'estació de tren al poble de l'Espluga de Francolí. Al llibre, l'autor el cita com el camí per on van l'Oleguer ''l'Escanyapobres'' i el notaria Magí Xirinac de tornada al poble. Per aquest, hi ha un moment des d'on es veu una panoràmica del poble.\nPont riu Francolí\nPont que creua per sobre el riu Francolí. A banda i banda, es troben els terrens de l'Oleguer ''l'Escanyapobres'', les Parades de Dalt i l'Hort dels Mínims.\nParades del Pont\nEn el llibre anomenades Parades de Dalt, són unes propietats del protagonista, l'Oleguer ''l'Escanyapobres''.\nEn el llibre s'agrupa en un sol terreny anomenat Hort dels Mínims, és una propietat del protagonista, l'Oleguer ''l'Escanyapobres''.\nPossible localització de les Oficines\nÉs possible que per aquest carrer, es situïn les Oficines de la Carbonífera de Malgual, però tampoc se'n diu gaire del carrer ni es dona cap pista destacable de l'espai.\nEsglésia Vella de St. Miquel\nEn el llibre només es parla d'una església amb un campanar romànic. Tot i això, en aquella època ni mai hi ha hagut cap església amb aquest tipus de campanar. En quant a la seva datació, la única que hi coincideix es aquesta, ja que l'altre es posterior, i va ser construïda amb pedres del castell.\nEsglésia Nova de St. Miquel\nEn el llibre només es parla d'una església amb un campanar romànic. Tot i això, en aquella època ni mai hi ha hagut cap església amb aquest tipus de campanar. En quant a la seva datació, la única que hi coincideix es l'església vella de Sant Miquel, ja que aquesta es posterior, i va ser construïda amb pedres del castell. Actualment resta tancada per perill d'ensorrament.\nAntiga Notaria, actual Pollería Antònia\nPossible Notaria del llibre L'Escanyapobres de Narcís Oller. A l'Espluga de Francolí de finals del s. XIX hi havia dos notaris però Joan Oromí i Torrent, que hi va exercir entre 1856 i 1884, va tenir un paper important en el de venir del castell, ja que va promoure la urbanització en el terreny d'aquest. En el llibre, el notari Magí Xirinac és qui adquireix el castell, que per herència passa a donya Tuies i aquesta el ven pedra per pedra fent que l'antic castell es vegi en un futur transformat en una fàbrica tèxtil.\nAntiga Notaria, núm. 3\nPossible Notaria del llibre L'Escanyapobres de Narcís Oller. En el Carrer Nou, es trobaria situada una de les dues antigues notaries, aquesta activa a partir de 1881, per tant queda descartada perquè es posterior a la novel·la. Tot aquest embolic de notaries s'aclara seguint un ordre cronològic basat en el període d'activitat com a notari de don Joan Oromí, i la data de construcció dels edificis, sent aquest el resultat: Joan Oromí fou actiu des de 1856 fins 1884, i una de les notaries data del 1881, llavors l'actual polleria seria la primera notaria on treballà don Joan i després en la notaria del carrer Nou, és a dir, aquesta.\nLes Roques del Guineu\nDe les Roques del Guineu podem treure conclusions relacionades amb el sobre-nom de l'Oleguer, mal-anomenat Escanyapobres, un clar paral·lelisme amb una família del poble que era molt avar.\nMagatzem de gra de Cal Borràs\nEs creu que és el magatzem de gra de l'Oleguer.\nGran magatzem de gra\nEs creu que es el Pallol del llibre.\nAntigament anomenat carrer de la Pedrera, actualment carrer de Sant Vicenç de Paül, es on es creu que es troba el magatzem de gra del protagonista, l'Oleguer. En el llibre però, surt mencionat com el carrer de la Roca, el nom que li dona l'autor té un sentit, fent referència a les Roques del Guineu (part de la cantera que es troba al final del carrer).\nAntiga Fonda del Comercio\nEn relació amb la novel·la de ''L'Escanyapobres'' de Narcís Oller, es tractava de l'Hostal de Sant Roc. Hostal que rep aquest nom arran d'un carrer que ens trobem en la següent parada, l'antic carrer de Sant Roc. En aquest hostal, el protagonista, l'Oleguer, hi feia tractes on arrendava les seves propietats ja que no tenia interès en tenir propietats sinó en tenir diners, com a bon avar que era.\nCosta que voreja el castell, a sobre les bases d'aquest s'hi va edificar cases.\nFragment del castell que es conserva\nEl fragment que es veu que es una torre, correspon a la Torre del Matxo.\nAntic Castell enrunat\nSuposat Castell que surt al llibre. Castell que adquireix el Notari don Magí Xirinac abans de morir, i que després l'adquireix donya Tuies i l'Oleguer com a herencia. És on acaben residint tots dos junt amb la seva criada, la Coixeta. Finalment, donya Tuies el ven a pedres. Curiosament en la realitat, el notari don Joan Oromí i Torrent va adquirir el castell, així que es suposa que tant don Magí com don Joan serien la mateixa persona.\nAntiga capella de St. Roc sense el sant (conseqüències de la Guerra Civil Espanyola)\nAquesta es trobava a l'antic carrer de Sant Roc. L'emblema s'hi representava Sant Roc acompanyat del seu gos guardià. En el llibre s'anomena Hostal de Sant Roc, fent referència al sant, i es defineix els viatgers com a mandrosos i gossos, que es relaciona amb el gos que l'acompanyava (al sant). Durant la guerra civil, es va tirar per terra la imatge de Sant Roc, per desgràcia no s'ha pogut recuperar l'estàtua i és aquesta la raó per la qual la capella resta buida. El carrer on es troba s'anomena actualment carrer de Mossèn Ramon Muntanyola, antigament carrer de Sant Roc (a causa d'aquesta capella).\nHola, ha trobat interessant aquesta ruta La Ruta de L'Escanyapobres · 2018 https://ca.wikiloc.com/rutes-a-peu/la-ruta-de-lescanyapobres-2018-23545424 Salutacions, Wikiloc - Rutes del Món\nLa vaig fer juntament amb ElenaCanBae\nDemana a ElenaCanBae que t'afegeixi com a company a aquesta ruta\nSegueix a ElenaCanBae i descobreix noves rutes!